# MERILA ZA DODELITEV SPODBUD (8. člen uredbe)

Število točk pri posameznem merilu je možno v pragovih po petinah točk, kot je pojasnjeno spodaj, če ni pri posameznem merilu izrecno določeno drugače. Točkuje se na cele točke.

1. Investicija ne upošteva merila ali tega ni mogoče oceniti zaradi manjkajočih ali nepopolnih informacij.
2. Slabo. Merilo je neustrezno obravnavano ali pa ima resne notranje pomanjkljivosti.
3. Zadostno. Predlog na splošno upošteva to merilo, vendar ima precejšnje pomanjkljivosti.
4. Dobro. Predlog dobro obravnava merilo, vendar ima številne pomanjkljivosti.
5. Zelo dobro. Predlog zelo dobro obravnava merilo, vendar je v njem nekaj pomanjkljivosti.
6. Odlično. Predlog uspešno obravnava vse ustrezne vidike merila. Morebitne pomanjkljivosti so manjše.

# Odličnost investicije (skupno 50 točk)

1. **Prispevek investicije k izzivu, ki ga investicija naslavlja** *(največ možnih točk je 25) Pri tem merilu se upoštevajo vsa podmerila (največ možnih točk je 25)*

|  |  |
| --- | --- |
| Investitor izkazuje poznavanje problematike, ki jo investicija naslavlja. | 10 točk |
| Predstavljeni cilji in načrtovani rezultati investicije izkazujejo potencial tehnoloških prebojev, prodor v nove tržne niše in potencial razvoja novih trgov. | 10 točk |
| Investitor izkazuje sposobnost tehnološko-tehnične izvedbe načrtovanih aktivnosti v zvezi z investicijo. | 5 točk |

# Stopnja tehnološke odličnosti

*Pri tem merilu se upoštevajo vsa podmerila (največ možnih točk je 25)*

|  |  |
| --- | --- |
| Tehnološka odličnost investicije (Beyond-State-of-the-Art) je jasno predstavljena. | 10 točk |
| Interdisciplinarnost in celovitost pristopa k reševanju perečega tehnološkega problema sta jasno predstavljeni. | 10 točk |
| Način uvedbe posameznih rešitev je jasno predstavljen. | 5 točk |

# Ekonomski vidik investicije (skupno 15 točk)

1. **Skladnost investicije s Strategijo razvoja Slovenije 2030, Znanstvenoraziskovalno in inovacijsko strategijo Slovenije, Slovensko strategijo trajnostne pametne specializacije S5 in cilji Strateških razvojno-inovacijskih partnerstev ter strategijo razvoja novih tehnologij v gospodarski dejavnosti, v katero se umešča investitor** (*največ možnih točk je 15)*
   1. **Okoljski vidik (alternativno z digitalnim elementom socialnega vidika  skupno 15 točk)**
2. **Prispevek investicije na področju prehoda v krožno gospodarstvo**

*Pri tem merilu se upošteva eno podmerilo (največ možnih točk je 15)*

|  |  |
| --- | --- |
| Izkazan je prispevek investicije na 5 ali več podpodročjih prehoda na krožno gospodarstvo. | 15 točk |
| Izkazan je prispevek investicije na 3 ali 4 podpodročjih prehoda na krožno gospodarstvo. | 10 točk |
| Izkazan je prispevek investicije na enem ali dveh podpodročjih prehoda na krožno | 5 točk |

|  |  |
| --- | --- |
| gospodarstvo. |  |
| Vplivi in učinki investicije na področju prehoda na krožno gospodarstvo niso izkazani. | 0 točk |

Področje PREHODA V KROŽNO GOSPODARSTVO se deli na naslednja podpodročja:

1. bolj učinkovita raba naravnih virov in primarnih surovin, nadomeščanje tradicionalnih materialov z novimi materiali, ki zmanjšujejo rabo redkih materialov,
2. povečana trajnost, podaljšana uporaba izdelkov, popravljivost, nadgradljivost, možnost spremembe namena, možnost ponovne uporabe proizvodov,
3. povečana možnost recikliranja izdelkov, vključno z možnostjo recikliranja posameznih materialov, ki jih vsebujejo ti izdelki, med drugim z nadomestitvijo ali zmanjšano uporabo materialov, ki jih ni mogoče reciklirati,
4. bistveno zmanjšana vsebnost nevarnih snovi ter njihova nadomestitev v materialih in proizvodih skozi njihovo celotno življenjsko dobo, tudi z zamenjavo takšnih snovi z varnejšimi alternativami in zagotavljanjem sledljivosti,
5. preprečevanje ali zmanjšanje nastajanja odpadkov,
6. ponovna uporaba in recikliranje, pri čemer se zagotovi, da se predelani materiali reciklirajo kot visokokakovostne sekundarne surovine v proizvodnji, s čimer se prepreči zmanjšanje kakovosti materiala pri recikliranju.

Pri ocenjevanju se upošteva tudi posredni prispevek izdelka, storitve ali procesa kot rezultat investicije (prek drugega izdelka, storitve ali procesa) h kateremukoli od navedenih podpodročij.

# Digitalni element socialnega vidika (alternativno z okoljskim vidikom – skupno 15 točk)

**(1) Prispevek investicije k digitalni preobrazbi (razvoja in uvajanja rešitev Industrije 4.0 v proizvodne in poslovne procese)**

*Pri tem merilu se upošteva eno podmerilo (največ možnih točk je 15)*

|  |  |
| --- | --- |
| Izkazan je prispevek investicije na 5 ali več podpodročjih digitalne preobrazbe. | 15 točk |
| Izkazan je prispevek investicije na 3 ali 4 podpodročjih digitalne preobrazbe. | 10 točk |
| Izkazan je prispevek investicije na enem ali dveh podpodročjih digitalne preobrazbe. | 5 točk |
| Vplivi in učinki investicije na področju digitalne preobrazbe niso izkazani. | 0 točk |

Področje DIGITALNE PREOBRAZBE se deli na naslednja podpodročja:

1. investicija prispeva k povečanju uporabe digitalnih dvojčkov v proizvodnem procesu,
2. investicija prispeva k povečanju uporabe tehnologij razširjene in obogatene resničnosti v proizvodnem procesu,
3. investicija prispeva k povečanju uporabe strojnega vida v proizvodnem procesu,
4. investicija prispeva k povečanju uporabe umetne inteligence v proizvodnem procesu pri vsaj treh konzorcijskih partnerjih,
5. investicija prispeva k povečanju uporabe storitev v oblaku v proizvodnem procesu,
6. investicija prispeva k povečanju uporabe velikega števila podatkov v proizvodnem procesu,
7. investicija prispeva k optimizaciji in nadgradnji programskih rešitev ERP (Enterprise Resource Planning) v proizvodnem procesu,
8. investicija prispeva k optimizaciji in nadgradnji programskih rešitev za upravljanje odnosov s strankami CRM (Customer Relationship Management) v proizvodnem procesu,
9. investicija prispeva k optimizaciji in nadgradnji programskih (simulacijskih) orodij v procesu razvoja izdelkov,
10. investicija prispeva k uporabi programskih orodij, ki podpirajo raziskovalno razvojne in inovacijske procese.

# Kakovost in učinkovitost izvajanja investicije (skupno 20 točk)

**(1) Organizacija in vodenje investicije**

*Pri tem merilu se upoštevajo vsa podmerila (največ možnih točk je 20)*

|  |  |
| --- | --- |
| Vloga prijavitelja je jasno predstavljena, celovita in utemeljena z vidika raziskovalno-razvojnega doprinosa k rezultatom investicije. | 5 točk |
| Tveganja in ukrepanje v primeru tveganj so jasno opredeljena. | 5 točk |
| Gantogram odraža aktivnosti in vložke prijavitelja. | 5 točk |
| Investicija ima jasno organizacijsko strukturo in koordinacijo. | 5 točk |